آوروپا بیرلیگی‌نین خاریجی علاقه‌لر و تهلوکه‌سیزلیک سیاستی عذره عالی نماینده‌سی فدریکا موگرینی: "ایران ایله خصوصی مقصدلی تیجارت مکانیزمینه دایر آچیقلاما بیر نئچه ساعات عرضینده فرانسا، بؤیوک بریتانیا و آلمانیا رسمی‌لری طرفیندن وئریله‌جک" دئدی.
آوروپا بیرلیگینه عضو و عضو‌لویه نامیزد اؤلکه‌لرین خاریجی ایشلر ناظیرلرینین قاتیلیمی ایله کئچیریله‌جک " Gymnich " توپلانتی‌سیندا ایشتیراک ائتمک اوچون بوخارست-ده اولان آوروپا بیرلیگی‌نین خاریجی علاقه‌لر و تهلوکه‌سیزلیک سیاستی عذره عالی نماینده‌سی فدریکا موگرینی مطبوعاتا آچیقلاما‌لار وئردی.
ایران ایله نوکلئر موقاویله‌سی‌نین قوه‌ده اولدوغونو و اولوسلار آراسی آتوم انرژی‌سی قورومونون بونا دایر 13 مثبت  کاراکترلی راپور وئردیگینی خاطیرلا‌دان موگرینی: "ایران ایله خصوصی مقصدلی تیجارت مکانیزمینه دایر آچیقلاما بیر نئچه ساعات عرضینده فرانسا، بؤیوک بریتانیا و آلمانیا رسمی‌لری طرفین‌دن وئریله‌جک. سؤزوگئدن مکانیزم نوکلئر موقاویله‌سینده نظرده توتولدوغو کیمی، ایران ایله قانونی تیجارتین داوام ائتمه‌سینی تامین ائده‌جک" دئدی.
موگرینی آوروپا بیرلیگی‌نین ایران ایله نوکلئر موقاویله‌سینه دستکی‌نین داوام ائتدیگینی تکرارلادی.
قئید ائتمک لازیم‌دیر کی، امریکا رهبرلیگی 2015-جی ایلده نوکلئر موقاویله‌سی‌نین باغلانماسیندان سونرا لغو اولونان بوتون ایران تحریم لرینین یئنی‌دن حیاتا کئچیریله جگینی بیلدیرمیشدی.
امریکا خاریجی ایشلر ناظیری مایک پمپئو و خزینه ناظیری استیون منوچین  ایران تحریم لرینین نوامبرین 5-دن اعتباراً یئنی‌دن تطبیق ائدیلمه‌یه باشلاناجاغینی بیلدیرمیش، آوروپا بیرلیگی اؤلکه‌لرینه هئچ بیر سربست‌لیک وئریلمه‌یه‌جگینی قئید ائتمیشدی.
